น้องเก๋ เปิดอกรับ รู้สึกเจ็บ เสียใจแหลมหมั้น อวยให้มีความสุขกับรักใหม่
เจ้าตัวยังขลุกบ้านฝ่ายหญิง พ่อห่วงจะกระทบแชมป์โลก,เจ้าแหลม เก็บตัวเงียบกับ น้อง หนูเล็ก ว่าที่เจ้าสาวอยู่ที่ชุมพร เตรียมงานแต่งหลังป้องกันแชมป์เดือน ต.ค.นี้ ส่วนพ่อแม่แชมป์โลกอึ้ง ไม่รู้เรื่องมาก่อน ดีใจลูกมีคนดูแล ฝากถึงลูกสะใภ้ให้เข้าใจเจ้าแหลมต้องซ้อมหนัก ไม่มีเวลาให้กับแฟน ขณะที่ น้องเก๋ อดีตแฟนสาวอวยพรขอให้พี่แหลมมีความสุขในรักใหม่,,เจ้าแหลม ศรีสะเกษ นครหลวงโปรโมชั่น ทำเซอร์ไพรส์แฟนมวยหมั้นสายฟ้าแลบกับ น้องหนูเล็ก สาวชุมพรแบบเรียบง่าย ชาวโซเชียลต่างแชร์ภาพพิธีหมั้นของเจ้าแหลมตลอดทั้งวัน และมีผู้เข้าไปแสดงความคิดเห็นจำนวนมาก ส่วนพ่อแม่นักชกแชมป์โลกเผยลูกโทร.หาไปหมั้นสาว แต่ไปร่วมงานไม่ได้เพราะติดงานบวชน้องชายเจ้าแหลม หลังเป็นข่าวดังเจ้าแหลมและแฟนสาวเก็บตัวเงียบ ขณะที่ น้องเก๋ อดีตแฟนสาวโพสต์เฟซบุ๊กเป็นนัยต่างฝ่ายต่างมีคนใหม่ จะแตกต่างอะไร,ความคืบหน้าเมื่อเช้าวันที่ 25 ก.ค. ผู้สื่อข่าวเดินทางไปพบกับนายเจียมศักดิ์ วังเอก และนางหนูรัตน์ วังเอก พ่อแม่ของเจ้าแหลม ศรีสะเกษ นครหลวงโปรโมชั่น ที่ทำการผู้ใหญ่บ้านบ้านม่วง เลขที่ 22 หมู่ 5 ต.แต้ อ.อุทุมพรพิสัย จ.ศรีสะเกษ เพื่อสอบถามถึงความรู้สึกหลังจากลูกชายไปหมั้น น้องหนูเล็ก น.ส.พรพิมล สารแก้ว ที่ จ.ชุมพร เป็นว่าที่ลูกสะใภ้คนใหม่,นายเจียมศักดิ์ วังเอก พ่อเจ้าแหลม เปิดเผยว่า ไม่เคยรู้มาก่อนว่าลูกไปมีแฟนอยู่ที่ จ.ชุมพร ภายหลังลูกชายเลิกคบกับน้องเก๋ ลูกเงียบไปไม่เห็นมีอะไรและไม่มีทีท่าว่าจะมีแฟน พ่อกับแม่ลงไปเยี่ยมที่กรุงเทพฯ ลูกบอกว่าสบายดีไม่มีปัญหาอะไร หลังจากที่ชกอุ่นเครื่องเสร็จ ลูกโทร.มาบอกว่าจะไปธุระที่ จ.ชุมพร พ่อถามว่าไปทำไมลูกบอกว่าไปเที่ยวพักผ่อน กระทั่งมารู้ช่วงที่ลูกไปถึง จ.ชุมพร โทร.มาหาบอกว่าจะหมั้นกับสาวชุมพร พ่อกับแม่ไปร่วมไม่ได้เพราะเป็นช่วงที่กำลังยุ่งงานบวชน้องชายของเจ้าแหลม ตนรู้สึกดีใจที่ลูกจะได้เป็นฝั่งเป็นฝา ถึงแม้ทางเราจะไม่มีทรัพย์สินเงินทองมากมาย หรือทางฝ่ายหญิงจะยากจนอย่างไรก็ไม่สำคัญ เจ้าแหลมยังมีภารกิจใหญ่ คือจะต้องป้องกันแชมป์เข้าค่ายซ้อม คงจะไม่ค่อยมีเวลาให้กับแฟน ต้องขยันซ้อมเพื่อที่จะรักษาแชมป์ไว้กับประเทศไทย ไว้ให้คนไทยชื่นชมให้นานที่สุด ขอให้ทางฝ่ายหญิงที่จะเข้ามาเป็นลูกสะใภ้เข้าใจ และดูแลเจ้าแหลมด้วย,ด้านนางหนูรัตน์ วังเอก แม่เจ้าแหลมสีหน้ายิ้มแย้ม เปิดเผยว่า ดีใจกับลูกที่จะมีคนดูแล พ่อกับแม่ไม่เคยรู้เรื่องมาก่อนเลยว่าลูกมีแฟนมีคนรัก กระทั่งวันที่ลูกไปถึง จ.ชุมพร แล้วโทร.มาบอกแม่ว่าจะหมั้นแฟนสาวชุมพร แม่ดีใจ แต่ไปร่วมงานหมั้นไม่ได้เพราะติดงานบวชน้องชาย แต่อย่างไรต้องไปเพราะเป็นบ้านของลูกสะใภ้ต้องไปให้ได้,ขณะเดียวกัน ผู้สื่อข่าวเดินทางไปที่ร้านก๋วยเตี๋ยวเนื้อน้ำตกปากซอยเขาม่วง ริมถนนเอเชีย 41 ต.วังตะกอ อ.หลังสวน จ.ชุมพร เป็นร้านที่พ่อแม่ของน้องหนูเล็กแฟนสาว เจ้าแหลม ศรีสะเกษ ตั้งอยู่ด้านหน้าห่างจากบ้านพักเข้าไปด้านใน 100 เมตร พบรถโตโยต้า ฟอร์จูนเนอร์ สีขาว ทะเบียน 7 กฒ 6027 กรุงเทพมหานคร เป็นรถของเจ้าแหลมจอดอยู่หน้าร้าน ภายในร้านพบนายบุตดาและนางบุญยืน สารแก้ว พ่อและแม่ของ น.ส.พรพิมล สารแก้ว หรือน้องหนูเล็ก หรือจ๊ะจ๋า ว่าที่เจ้าสาวของเจ้าแหลม ส่วนเจ้าแหลมและน้องหนูเล็กจัดเตรียมข้าวของใส่ขึ้นรถเพื่อจะเข้าไปดูสวนทุเรียนที่บ้านในหงาว หมู่ 9 ต.หาดยาย อ.หลังสวน และสวนทุเรียนที่บ้านคลองระ หมู่ 12 ต.วังตะกอ อ.หลังสวน รวมทั้ง 2 แปลง 100 ไร่,นายบุตดาพ่อน้องหนูเล็กเปิดเผยว่า ทั้ง 2 คนชอบพอคบหากัน ผู้ใหญ่ไม่ได้ว่าอะไร แต่หลังจากที่เป็นข่าวทั้งคู่มาทำพิธีหมั้นกันแบบเงียบๆนั้น ตนคุยกับลูกต้องการแบบนี้ไม่ต้องการให้เป็นข่าว แต่หลังจากเป็นข่าวทางผู้จัดการส่วนตัวของเจ้าแหลม ศรีสะเกษ กำชับว่าเมื่อเจ้าแหลมเดินทางกลับไปยังค่ายมวยจะเปิดแถลงข่าวอย่างเป็นทางการ ในระหว่างนี้ทั้ง 2 คนขอความเป็นส่วนตัวเพื่อพักผ่อนที่ จ.ชุมพร ด้านเจ้าแหลม ศรีสะเกษ นครหลวงโปรโมชั่น บอกเพียงว่าให้รอการแถลงข่าวที่กรุงเทพฯ เท่านั้น ตนและแฟนจะเดินทางกลับในช่วงเช้าวันที่ 26 ก.ค.นี้ ส่วน น.ส.พรพิมล สารแก้ว หรือน้องหนูเล็ก ว่าที่เจ้าสาวยิ้มเขินอายไม่ยอมเปิดเผยเรื่องราวของความรักและพิธีหมั้นดังกล่าว,ล่าสุด ยังมีการเผยภาพเจ้าแหลมควงน้องหนูเล็กคู่หมั้นสาว ไปสักการะศาลกรมหลวงชุมพรเขตอุดมศักดิ์ หรือศาลเสด็จเตี่ย ที่ชาวชุมพรให้ความเคารพนับถือด้วย คนสนิทเจ้าแหลมเผยว่า งานที่ จ.ชุมพร ระหว่างแหลมและน้องหนูเล็กไม่ใช่แค่เพียงงานหมั้น แต่เป็นงานแต่งงานไปในตัว หลังจากป้องกันแชมป์ในเดือน ต.ค.แล้ว จะจัดงานแต่งงานที่ จ.ศรีสะเกษ,ขณะที่ น้องเก๋ พัชรีวรรณ กัณหา อดีตแฟนสาวเจ้าแหลมที่คบหากันมา 14 ปี ให้สัมภาษณ์ผ่านรายการข่าวช่อง 3 ว่า ไม่เคยรู้เรื่องการหมั้นมาก่อนเลย เห็นแต่ในข่าว รู้สึกเจ็บ และเสียใจ ตอนนี้ยังสู้ไหว อยากแสดงความยินดีกับทั้ง 2 คน และอวยพรให้พี่แหลมมีความสุขรักกับแฟนใหม่นานๆ อยากให้พี่แหลมไปต่อ เก๋ยังรักและเคารพพี่แหลมเหมือนเดิม เก๋ปกป้องพี่แหลมได้แค่นี้ เก๋รักพี่แหลมมาก อยากให้แฟนคนใหม่ของพี่แหลมรักพี่แหลมมากๆ
เจ้าแหลม เก็บตัวเงียบกับ น้อง หนูเล็ก ว่าที่เจ้าสาวอยู่ที่ชุมพร เตรียมงานแต่งหลังป้องกันแชมป์เดือน ต.ค.นี้ ส่วนพ่อแม่แชมป์โลกอึ้ง ไม่รู้เรื่องมาก่อน ดีใจลูกมีคนดูแล
เจ้าแหลม ศรีสะเกษ,หมั้นสาว,ศรีสะเกษ หมั้น,น้องเก๋ แฟนเก่าเจ้าแหลม,ข่าวหน้า1,ข่าวทั่วไป